Eva Isaksen, purtăror de cuvânt al Agenţiei de Transport din Suedia, a declarat, în exclusivitate pentru postul Realitatea TV, că plăcuțele de înmatriculare cu mesaj anti-PSD vor fi revocate miercuri și de autoritățile din Suedia.

Decizia suedezilor a venit după ce autoritățile române le-au contactat pe cele din Suedia și le-au explicat semnificația mesajului. Astfel, românul nu va mai avea dreptul să le folosească nici pe teritoriul Suediei.

„De miercuri, nu va mai putea deţine acele numere de înmatriculare”, a spus Eva Isaksen.

Isaksen a declarat și că numerele de înmatriculare sunt legale în Uniunea Europeană. Însă, chiar și așa, țările prin care trece mașina își păstrează libertatea de a nu le accepta și de a-i cere șoferului să le schimbe cu cele standard.